Juliano Belletti (futbolchi). Juliano Haus Belletti (; 1976-yil 20-iyunda Braziliyada tugʻilgan) — braziliyalik professional futbolchi, himoyachi. Futbolchilik faoliyati davomida u "Barcelona", "Chelsea", "Villarreal", "San-Paulu" va "Atletiko Mineyro" kabi klublarda oʻynagan. 1999-yilda Atletiko Mineyro klubi bilan Braziliyaning Kumush toʻpi gʻolibi, „Placar“ jurnali tomonidan taqdirlangan. 2002-yilda Juliano Braziliya terma jamoasi bilan jahon chempioni. 2005/06-mavsumda „Barselona“ bilan UEFA Chempionlar Ligasi gʻolibi. Klub martaba. Futbolchilik martabasining boshlanishi. Juliano Belletti oʻynagan birinchi klub Braziliyaning „Kruzeyro“ klubi boʻlib, u ikki yil oʻynagan. U klubdagi debyutini 1994-yilning noyabr oyida oʻtkazgan. Keyin u Braziliyaning boshqa klubi — "San-Paulu" ga oʻtgan va u 6 yil davomida 10 dan ortiq gol urgan. 1999-yilda Juliano markaziy yarim himoyachi sifatida oʻynagan va "Atletiko Mineiro" klubiga ijaraga berilgan. Juliano ushbu klubda oʻynab, Braziliyaning „Kumush toʻpini qoʻlga kiritgan. Villarrealga koʻchib oʻtgandan soʻng, Juliano Belletti terma jamoaga chaqiruv oldi va 2002-yilgi FIFA Jahon chempionatiga yoʻllanma oldi. Barselona. 2004-yilning yozida Juliano Belletti Kataloniya klubiga oʻtgan. Butun mavsum davomida u himoyachi sifatida oʻynan. 2005/06-yilgi mavsumda u himoyachi sifatida koʻproq oʻyin oʻtkazdi. Uning 2006-yili Belletti UEFA Chempionlar ligasi finalida Londonning “Arsenal" klubiga (2:1) urgan goli kataloniyaliklarga Yevropaning eng kuchli jamoasi nomini keltirdi. Uchrashuvning ikkinchi bo‘limida Belletti zaxiradan maydonga tushgan. Futbolchilik martabasining tugashi. 2011-yilning 15-iyunida Belletti „Ceara“ klubiga koʻchib oʻtdi va oʻn ikki kundan soʻng, 27-iyun kuni oʻzining Twitter sahifasida futbolchilik faoliyatini yakunlayotganini eʼlon qildi. Sababi doimiy jarohatlar edi. 2016-yil 21-dekabrda Juliano Belletti Coritiba klubining xalqaro aloqalar boʻyicha ijrochi direktori etib tayinlandi.